text: Abe-flugt kan ende med nedskydning
  25 januar 2016 kl. 18.40
  Den undslupne abe fra Blåvand Zoo kan være på sit livs sidste udflugt. Den vil nemlig blive skudt, hvis den bliver fundet.
  -  Berber- aben er så hurtig, at det vil være umuligt at ramme den med en bedøvelsespil, forklarer skytten i Blåvand Zoo. Derfor skal den skydes – og aflives – med en riffel. Selv om den ikke er farlig.
  - Jeg kan godt forstå det, siger direktør Richard Østerballe fra Givskud Zoo til TV SYD. Den er ikke farlig, men det er meget vanskeligt at fange den.
  Zoo i Givskud har selv berber-aber – og har også haft et par flugter. Her blev de indfanget med en bedøvelsespil.
  - Men det tog flere dage og krævede en dyrlæge. Og lidt held. Siger Ricard Østerballe.
  